
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

dėl šAKIŲ RAJONO SAVIVALDYBĖS TERITORIJOJE VEIKLĄ VYKDANČIŲ VAISTINIŲ DARBUOTOJŲ TESTAVIMO, SIEKIANT VALDYTI COVID-19 LIGOS (KORONAVIRUSO INFEKCIJOS) PLITIMĄ, TVARKOS APRAŠO PATVIRTINIMO 


2020 m. gegužės  8 d. Nr. 

Šakiai
Vadovaudamasis  Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi, 26 straipsnio 2 dalies 3 punktu, Lietuvos Respublikos civilinės saugos įstatymo 14 straipsnio 9 ir 16 punktais, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. balandžio 30 d. sprendimo Nr. V-1052 „Dėl prevencinių laboratorinių tyrimų COVID-19 ligai (koronaviruso infekcijai) diagnozuoti vaistinių darbuotojams“  2.1 papunkčiu:

1. T v i r t i n u Šakių rajono savivaldybės teritorijoje esančių vaistinių darbuotojų prevencinio laboratorinio ištyrimo dėl COVID-19 ligos (koronaviruso infekcijos) organizavimo tvarkos aprašą (pridedama).

2. S k i r i u Šakių rajono savivaldybės Visuomenės sveikatos biuro direktorių Viktorą Lebedžinską atsakingu už įsakymo 1 punktu patvirtintos tvarkos aprašo įgyvendinimą.
           Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Šakių rajono savivaldybės Ekstremaliųjų situacijų                                              Dainius Grincevičius
komisijos pirmininkas - administracijos direktorius 


Parengė


Rajono savivaldybės administracijos vyriausioji specialistė (savivaldybės gydytoja)

Edita Zubrickienė

2020-05-08
                                                                             PATVIRTINTA

                                                             Šakių rajono savivaldybės administracijos
                                                               direktoriaus 2020 m. gegužės 8 d. įsakymu                                           

ŠAKIŲ RAJONO SAVIVALDYBĖS TERITORIJOJE ESANČIŲ VAISTINIŲ DARBUOTOJŲ PREVENCINIO LABORATORINIO IŠTYRIMO DĖL COVID-19 LIGOS (KORONAVIRUSO INFEKCIJOS) ORGANIZAVIMO TVARKOS APRAŠAS

I SKYRIUS

BENDROSIOS NUOSTATOS

1. Šakių rajono savivaldybės teritorijoje esančių vaistinių darbuotojų prevencinio laboratorinio ištyrimo dėl COVID-19 ligos (koronaviruso infekcijos) organizavimo tvarkos aprašas (toliau – Aprašas) reglamentuoja laboratorinių tyrimų COVID-19 ligai (koronaviruso infekcijai) diagnozuoti ėminių paėmimo Šakių rajono savivaldybės teritorijoje esančiose vaistinėse ir jų ištyrimo organizavimo tvarką.
2. Aprašas parengtas vadovaujantis Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. balandžio 30 d. spendimu Nr. V-1052 „Dėl prevencinių laboratorinių tyrimų COVID-19 ligai (koronaviruso infekcijai) diagnozuoti vaistinių darbuotojams“.

II SKYRIUS

LABORATORINIŲ TYRIMŲ COVID-19 LIGAI (KORONAVIRUSO INFEKCIJAI) DIAGNOZUOTI ĖMINIŲ PAĖMIMO ORGANIZAVIMAS

3. Laboratorinių tyrimų COVID-19 ligai (koronaviruso infekcijai) diagnozuoti paimant tepinėlius iš nosiaryklės ir ryklės vaistinių darbuotojams prevenciniu tikslu paėmimą atlieka Marijampolės mobilus punktas adresu: Marijampolė,  Kauno g. 125.
4. Prevenciniai laboratoriniai tyrimai COVID-19 ligai (koronaviruso infekcijai) diagnozuoti prioriteto tvarka turi būti atliekami šiems vaistinių darbuotojams:
4.1. dirbantiesiems vaistinėse, kurios vykdo veiklą asmens sveikatos priežiūros įstaigose arba yra nutolusios nuo šių įstaigų ne toliau kaip 200 metrų atstumu; 
4.2. vyresniems nei 60 metų amžiaus;
4.3. dirbantiems vaistinėse, esančiose dideliuose prekybos centruose (kuriuose dideli lankytojų srautai);
4.4. visiems kitiems.
5. Prevenciniai laboratoriniai tyrimai COVID-19 ligai (koronaviruso infekcijai) diagnozuoti turi būti atliekami:
5.1. šio Aprašo 4 punkte nustatytu eiliškumu;
5.2. kita prioriteto asmenų grupė tiriama tik tuomet, kai ištirti visi prieš tai nurodytos prioriteto grupės asmenys.
6. Kiekvienos vaistinės vadovas sudaro įstaigoje dirbančių ir prevenciniu tikslu tikrintinų darbuotojų sąrašus vadovaudamasis šio Aprašo 4 punkte nustatytais kriterijais. 

7. Vaistinių vadovai privalo:

7.1 užtikrinti darbuotojų dalyvavimą tikrinimuose pagal Šakių rajono savivaldybės Visuomenės sveikatos biuro suderintą grafiką;
7.2. bendradarbiauti su Šakių rajono savivaldybės Visuomenės sveikatos biuru, teikti visą prašomą ir reikalingą informaciją, susijusią su vaistinėje dirbančių ir prevenciniu tikslu tikrintinų darbuotojų sąrašų sudarymu el. paštu info@sakiaivsb.lt (kontaktinis asmuo Indrė Biemolt tel. 8 630 90003).
8. Atsakingas biuro specialistas darbuotojų sąrašus pateikia Marijampolės mobiliam punktui el. paštu ir suderina testavimo grafiką.
9. Vaistinių darbuotojai skambina į Karštąją liniją trumpuoju telefono numeriu 1808, nurodo registravimosi kodą „vaistinė“, būtiną registracijai patvirtinti.  Karštoji linija  informuoja darbuotoją trumpąja žinute į nurodytą mobilaus telefono numerį apie laiką ir adresą, kuriuo darbuotojas turi atvykti.

10. Informacija apie tepinėlio rezultatus  teikiama vadovaujantis Tepinėlių iš paciento nosiaryklės ir ryklės paėmimo mobiliuose punktuose COVID-19 ligos (koronaviruso infekcijos) laboratoriniams tyrimams atlikti organizavimo tvarkos aprašu, patvirtintu Lietuvos Respublikos sveikatos apsaugos ministro 2020 m. kovo 16 d. įsakymu Nr. V-390 „Dėl Tepinėlių iš paciento nosiaryklės ir ryklės paėmimo mobiliuose punktuose COVID-19 ligos (koronaviruso infekcijos) laboratoriniams tyrimams atlikti organizavimo tvarkos aprašo patvirtinimo“.

III SKYRIUS

STATISTINIŲ DUOMENŲ PERDAVIMAS

11. Vaistinės kiekvieną trečiadienį iki 15 val. pateikia Šakių rajono savivaldybės visuomenės sveikatos biurui el. paštu info@sakiaivsb.lt statistinius duomenis apie patikrintų darbuotojų skaičių, teigiamų ir neigiamų atsakymų skaičių.

12. Šakių rajono savivaldybės visuomenės sveikatos biuras kiekvieną ketvirtadienį iki 10 val. teikia statistinius duomenis apie kiekvienos vaistinės patikrintų darbuotojų skaičių, teigiamų ir neigiamų tyrimų atsakymų skaičių Šakių rajono savivaldybės gydytojai.

__________________
